
Serviciul pentru Protectia Persoanelor cu Handicap                 GHEORGHE CIUHANDU

Nr.27056/19.03.2007

REFERAT

  Privind aprobarea pentru luna aprilie 2007 a listelor beneficiarilor de abonamente lunare gratuite pe mijloacele de transport in comun in municipiul Timisoara conform Legii nr. 448/06.12.2006 privind protectia si promovarea drepturilor persoanelor cu handicap
In conformitate cu prevederile art.21 alin. 1 din Legea nr. 448/06.12.2006 privind protectia si promovarea drepturilor persoanelor cu handicap ,,persoanele cu handicap grav si accentuat beneficiaza de gratuitate pe toate liniile la transportul urban cu mijloace de transport in comun de suprafata si cu metroul” .

Potrivit art. 21 alin .2 lit.a)-d) din legea mai sus mentionata beneficiaza de gratuitate si urmatoarele persoane: insotitorul persoanei cu handicap grav in prezenta acestuia, insotitorul copilului cu handicap accentuat in prezenta acestuia, insotitorul adultului cu handicap auditiv si mintal accentuat in prezenta acestora pe baza anchetei sociale realizate de catre asistentul social din cadrul compartimentului specializat al primariei in a carei raza teritoriala isi are domiciliul sau resedinta persoana cu handicap,conform solicitarii acestora, asistentii personali ai persoanelor cu handicap grav.

Conform art.4 din Legea nr.448/06.12.2006 privind protectia si promovarea drepturilor persoanelor cu handicap ,, sumele aferente dreptului prevazut la alin. 1) si 2) se asigura din bugetele locale”.
Decontarea contravalorii abonamentelor pentru luna aprilie 2007 persoanelor beneficiare se face, la un tarif lunar de 40 lei, tarif aprobat prin HCL nr.397/26.09.2006 pe baza dispozitiei primarului insotita de un centralizator al listelor si de un exemplar al listelor nominale intocmite pe fiecare centru de eliberare.

Urmare a faptului ca, prin art. 103 din Legea 448/06.12.2006 se stipuleaza ca in termen de 60 de zile de la intrarea in vigoare a prezentei legi, Agentia Nationala pentru Protectia Persoanelor cu Handicap va elabora norme metodologice de aplicare a prezentei legi, deoarece categoriile de persoane mentionate mai sus au dreptul de a circula gratuit pe mijloacele de transport in comun, propunem ca ulterior aparitiei normalor metodologice sa se stabileasca prin hotarare de consiliul local modalitatea de acordare a gratuitatii si cuantumul acesteia conform art.21 alin.5.

           In baza  Legii nr. 215/2001 privind Administratia Publica Locala, copletata cu Legea nr.286/2006;

          Urmare a celor mai sus prezentate:

                                                    PROPUNEM

 A se aproba acordarea de abonamente gratuite pe mijloacele de transport in comun in municipiul Timisoara pe luna aprilie 2007, pentru un numar estimativ de 4214         persoane beneficiare, conform Listelor Anexa care fac parte integranta din prezentul referat. 

            Persoanelor beneficiare de abonamente lunare gratuite pe mijloacele de transport in comun in Mun. Timisoara conform Legii nr.448/06.12.2006 ,carora le expira certificatul de incadrare in grad de handicap in cadrul lunii aprilie 2007 si care fac dovada obtinerii unui nou certificat, li se elibereaza abonament de transport urban gratuit decontat la valoarea de 40 lei.

            Gratuitatea transportului urban cu mijloacele de transport in comun de suprafata pentru persoanele sus mentionate se va suporta din bugetul local de la Capitolul 68.02-Asigurari si asistenta sociala- Subcapitolul –68.02.06-Asistenta sociala pentru familie si copii, in valoare estimativa de 168.560 pentru luna aprilie 2007.

